Nakon obavljenog zahvata presađivanja kose, period potreban za oporavak, zacijeljivanje i rast nove kose je otprilike 12 mjeseci. Između 2. i 3. tjedna od obavljenog zahvata, većina pacijenata doživi fenomen poznat pod nazivom "shock hair loss", tj. novopresađena kosa prolazi kroz fazu odmora i opada. To je potpuno normalan i prirodan proces kroz koji prođe većina pacijenata. Ništa zabrinjavajuće. Nakon početnog opadanja, presađena kosa će početi lagano rasti. Nakon 2 – 2 i pol mjeseca presađena kosa će započeti normalan ciklus rasta te će svaki mjesec narasti za otprilike 1,5 cm. Od devetog mjeseca nadalje, presađena kosa će poboljšati svoju strukturu, a nakon 12 mjeseci kosa će biti gušća, a struktura će joj biti slična prirodnoj kosi.